  Наталья Тетерина 1-тӥ коньывуонэ Ижкар Ветлонъя огъяросси нуналэ пыриськоз. Спортъя дасяськон центрлэн ивортэмезъя, кунысь 50-лэсь ятыр улосвылъёс фестиваль борды итӥськыны мылкыд каризы. Соос пӧлын Удмуртия но. Ветлонъя огъяросси нунал пыдын ветлонэн тунсыкъяськонлы, физкультураез но тазалыко улонэз вӧлмытонлы сӥземын, пусъемын ивортонын. Туэ та фестиваль улсын ужрадъёс 30-тӥ куарусёнэ но 1-тӥ коньывуонэ ортчозы. Ижкарын мылкыд карисьёсты возьмало 1-тӥ коньывуонэ Киров нимо паркын. Ветлонъя нуналлэн радлыкез: 08:00-11:00 — 15, 20, 25 иськемез пыдын но 30 иськемез велосипедэн ортчон; 08:00-12:00 — 10 иськемез пыдын но 12 иськемез велосипедэн ортчон; 08:00-15.00 — 5 иськемез пыдын ортчон. Татчы пыриськозы нылпи садэ ветлӥсь но покчи классъёсын дышетскись пиналъёс, арлыдо но ӧлексы муртъёс. Ужрадэ пыриськыны мылкыд карисьёс Россиысь Олимпи комитетлэн «Олимпи кун» программаезлэн сайтаз пусйиськыны быгато. Тегъёс: Спорт Тазалык Ижкар Удмуртия  